proxectonos/corpus_dominio_legal_administrativo_tmp huggingface dataset:
ORDE do 27 de outubro de 2009 pola que se recoñece a Nordesía, Escola de Lecer.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/12/2009

O Decreto 50/2000, do 20 de xaneiro, polo que se refunde e actualiza a normativa vixente en materia de xuventude, establece no seu artigo 59.1º que o recoñecemento das escolas de tempo libre, a determinación das ensinanzas que se poderán impartir nelas, a aprobación dos seus programas de formación e a expedición dos títulos acreditativos correspóndelle á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 79/2009, do 19 de abril, establece a estrutura orgánica da Xunta de Galicia.
O Decreto 81/2009, do 19 de abril, nomea a Beatriz Mato Otero conselleira de Traballo e Benestar.
O Decreto 83/2009, do 21 de abril, fixa a estrutura orgánica dos departamentos da Xunta de Galicia. O seu artigo 8 estrutura os órganos superiores da Consellería de Traballo e Benestar.
O Decreto 335/2009, do 11 de xuño, establece a estructura orgánica da Consellería de Traballo e Benestar. O seu artigo 1 establece o ámbito competencial da Consellería de Traballo e Benestar, as políticas de xuventude, e no artigo 36 recolle as funcións propias da Escola Galega de Lecer encargada de programar, ordenar e promocionar as ensinanzas nesta materia de lecer e tempo libre.
Polo exposto, correspóndelle á Consellería de Traballo e Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Eduardo Penabad Ramos, en nome e representación da Federación Scouts de Galicia-ECG, en que solicita o recoñecemento e a aprobación dos programas de formación de Nordesía, Escola de Lecer, a Dirección Xeral de Xuventude e Voluntariado efectúa a proposta favorable ao recoñecemento solicitado por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle a Nordesía, Escola de Lecer a condición de escola de tempo libre e aprobar os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición de Nordesía, Escola de Lecer no Rexistro de Escolas de Tempo Libre dependente da Dirección Xeral de Xuventude e Voluntariado, correspondéndolle o número G-39.
Terceiro.-A Consellería de Traballo e Benestar expedirá os títulos acreditativos correspondentes ás materias impartidas por Nordesía, Escola de Lecer, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 27 de outubro de 2009.
Beatriz Mato Otero
Conselleira de Traballo e Benestar
RESOLUCIÓN do 24 de novembro de 2009, da Dirección Xeral de Mobilidade, pola que se prorroga a vixencia dos certificados de conselleiros de seguridade para o transporte de mercadorías perigosas por estrada, por ferrocarril e por vía navegable que expiren no mes de decembro de 2009 e no primeiro semestre de 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 03/12/2009

A Directiva 96/35/CE do Consello, do 3 de xuño de 1996, relativa á designación e á cualificación profesional de conselleiros de seguridade para o transporte por estrada, por ferrocarril ou por vía navegable de mercadorías perigosas exíxelles ás empresas de transporte de mercadorías perigosas, así como ás que efectúan operacións de carga ou descarga ligadas ao dito transporte, respectar as regras establecidas en materia de prevención dos riscos inherentes a tal clase especial de transporte. Coa finalidade de facilitar a consecución deste obxectivo, a mencionada norma obriga a tales empresas a designar conselleiros de seguridade que posúan unha formación profesional adecuada, acreditada tras a superación das oportunas probas de avaliación.
A este respecto, na convocatoria ordinaria correspondente ao ano 2010 incluirase unha específica, de carácter extraordinario, destinada a facilitar a renovación dos certificados de conselleiros de seguridade que expiren no mes de decembro de 2009 e primeiro semestre de 2010, cuxos titulares non superasen o proceso selectivo convocado mediante Resolución do 16 de febreiro de 2009 (DOG nº 46, do 6 de marzo).
Neste contexto, mediante esta resolución procédese a prolongar a vixencia dos referidos certificados ata a data de finalización do indicado proceso selectivo extraordinario, eliminándose así toda incerteza en relación coa permanencia daqueles servizos profesionais que ao amparo dos mencionados títulos se estivesen a prestar.
De conformidade cos argumentos expostos,
RESOLVO:
Primeiro.-Prorrogar a vixencia dos certificados de conselleiros de seguridade que expiren no mes de decembro de 2009 e primeiro semestre de 2010 ata a data de finalización do proceso selectivo de carácter extraordinario que para a renovación dos referidos títulos se convoque.
Segundo.-Dispoñer a publicación desta resolución no Diario Oficial de Galicia.
Santiago de Compostela, 24 de novembro de 2009.
Miguel Rodríguez Bugarín
Director xeral de Mobilidade
RESOLUCIÓN do 25 de novembro de 2009, da Dirección Xeral de Xustiza, pola que se anuncia a exposición pública das listaxes definitivas das solicitudes admitidas e excluídas dos programas correspondentes ás axudas do Fondo de Acción Social do ano 2009 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/12/2009

Rematados os traballos da repartición do Fondo de Acción Social para o ano 2009, e de conformidade co establecido nos puntos 6 e 7 das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2009 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 11 de maio de 2009, da Dirección Xeral de Xustiza, publicada no Diario Oficial de Galicia nº 98, do 21 de maio, unha vez transcorrido o prazo de alegacións previsto no punto segundo da Resolución do 30 de outubro de 2009 pola que se anunciaba a exposición pública das listaxes provisionais (Diario Oficial de Galicia nº 218, do 6 de novembro), esta dirección xeral
DISPÓN:
Primeiro.-Aprobar e dar publicidade ás listaxes definitivas das solicitudes admitidas e excluídas dos programas I (Axuda fillos e estudos fillos) e II (Axuda estudos funcionarios) correspondentes ás axudas do Fondo de Acción Social do ano 2009 para o persoal ao servizo da Administración de xustiza destinado na Comunidade Autónoma de Galicia. As ditas listaxes están expostas nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (Axuda discapacidades) e IV (Axuda por celiaquía, intolerancia á lactosa e crohn) comunicarase persoalmente aos interesados.
Segundo.-Contra esta resolución, que esgota a vía administrativa, poderá interpoñerse recurso de reposición ante a Dirección Xeral de Xustiza no prazo dun mes, ou ben poderá ser impugnada directamente ante o xulgado do contencioso-administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de novembro de 2009.
Juan José Martín Álvarez
Director xeral de Xustiza
RESOLUCIÓN do 3 de novembro de 2009 pola que se publican as subvencións concedidas ao abeiro da Orde do 1 de abril de 2009, pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades, para o equipamento e mellora das instalacións técnicas dos espazos escénicos e locais utilizados para a realización de actividades culturais.
CONSELLERÍA DE CULTURA E TURISMO — III. OUTRAS DISPOSICIÓNS — 14/12/2009

O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
En consecuencia,
Resolvo:
Ordenar a publicación no Diario Oficial de Galicia das subvencións concedidas con cargo á aplicación orzamentaria 47.04.432B. 760.0.
Santiago de Compostela, 3 de noviembre de 2009.
Roberto Varela Fariña
Conselleiro de Cultura e Turismo
Ver referencia pdf "24200D008P062.PDF"
RESOLUCIÓN do 3 de decembro de 2009 pola que se adxudican as axudas para a mobilización, dinamización e sistematización da innovación convocadas pola Orde do 2 de xullo de 2009 (Diario Oficial de Galicia número 133, do 9 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/12/2009

Pola orde da Consellería de Economía e Industria do 2 de xullo de 2009 (DOG nº 133, do 9 de xullo) convocáronse as axudas para o ano 2009 para a mobilización, dinamización e sistematización da innovación.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola Comisión de Valoración prevista no artigo 8 da orde da convocatoria, esta consellería
RESOLVE:
Primeiro.-Concederlles as axudas para a mobilización, dinamización e sistematización da innovación (procedemento IN828A) aos beneficiarios que se relacionan no anexo I desta resolución, nas contías que se sinalan, que supoñen un total de 1.644.598,00 euros para o ano 2009.
Segundo.-Propoñer como reservas as solicitudes que se recollen no anexo II. A súa concesión queda condicionada a que se produzan baixas nas subvencións concedidas ou que exista unha maior dispoñibilidade orzamentaria, e adxudicaranse por orde de puntuación.
Terceiro.-Para poder percibir as axudas, os beneficiarios deberán presentar, na data límite do 15 de decembro de 2009, a documentación indicada no artigo 16 do anexo I da Orde do 2 de xullo de 2009, utilizando os modelos normalizados publicados na páxina web
http://economiaeindustria.xunta.org/dxidi (Servizos propios. Informes/xustificación de gasto
).
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía e Industria
Ver referencia pdf "24200D006P052.PDF"
RESOLUCIÓN do 1 de decembro de 2009 pola que se lle dá publicidade aos cambios producidos na Orde do 6 de outubro de 2009 pola que se establecen os domingos e festivos en que se autoriza a apertura de establecementos comerciais durante o ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 14/12/2009

De acordo co disposto no artigo 6.2º da Lei 13/2006, do 27 de decembro, de horarios comerciais de Galicia, dáse publicidade ao cambio producido na Orde do 6 de outubro de 2009 como consecuencia da Resolución do 1 de decembro de 2009 pola que se modifican os domingos e días festivos hábiles comercialmente para o concello de Ferrol, logo da correspondente solicitude do concello.
Os domingos e festivos nos cales os establecementos comerciais poderán permanecer abertos ao público cun horario máximo de 12 horas diarias no Concello de Ferrol durante o ano 2010 son: 3 de xaneiro, 7 de xaneiro, 1 de abril, 4 de xullo, 5 de decembro,12 de decembro, 19 de decembro, 26 de decembro.
Para os restantes concellos comprendidos no ámbito de aplicación da dita Lei 13/2006, do 27 de decembro, de horarios comerciais de Galicia, rexerá o disposto na Orde do 6 de outubro de 2009 (DOG do 15 de outubro).
Santiago de Compostela, 1 de decembro de 2009.
Javier Guerra Fernández
Conselleiro de Economía e Industria
RESOLUCIÓN do 10 de setembro de 2009, da Secretaría Xeral da Igualdade, pola que se procede á publicación das subvencións concedidas ao abeiro da Orde do 18 de marzo de 2009 pola que se regulan as bases para a concesión das subvencións destinadas ás entidades locais de Galicia dirixidas a favorecer e dinamizar o compromiso coa igualdade entre mulleres e homes e se procede á súa convocatoria (Diario Oficial de Galicia número 63, do 1 de abril de 2009).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/09/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 19 da Orde do 18 de marzo de 2009 pola que se regulan as bases para a concesión das subvencións destinadas ás entidades locais de Galicia dirixidas a favorecer e dinamizar o compromiso coa igualdade entre mulleres e homes e se procede á súa convocatoria, procédese á publicación das subvencións concedidas ao abeiro da citada Orde do 18 de marzo de 2009.
Finalidade da axuda: estas axudas teñen a seguinte finalidade:
-Mellorar a percepción social sobre a igualdade entre mulleres e homes.
-Mellorar as condicións sociais e culturais de partida para as mulleres e fomentar a súa participación.
-Fomentar a formación en igualdade e a corresponsabilidade da poboación infantil e xuvenil.
Norma reguladora: Orde do 18 de marzo de 2009 pola que se regulan as bases para a concesión das subvencións destinadas ás entidades locais de Galicia dirixidas a favorecer e dinamizar o compromiso coa igualdade entre mulleres e homes e se procede á súa convocatoria.
Crédito orzamentario: 125.000 euros.
Partida orzamentaria: 05.30.313B.460.0.
Entidades locais beneficiarias da subvención e importe concedido a cada unha delas: véxase o anexo.
Santiago de Compostela, 10 de setembro de 2009.
Marta González Vázquez
Secretaria xeral da Igualdade
Ver referencia pdf "18600D001P006.PDF"
RESOLUCIÓN do 11 de setembro de 2009 pola que se fai pública a composición da Comisión Galega de Informes, Avaliación, Certificación e Acreditación (CGIACA).
AXENCIA PARA A CALIDADE DO SISTEMA UNIVERSITARIO DE GALICIA — II. AUTORIDADES E PERSOAL — 23/09/2009

O artigo 22 dos estatutos da Axencia para a Calidade do Sistema Universitario de Galicia (ACSUG) establece que a Comisión Galega de Informes, Avaliación, Certificación e Acreditación (CGIACA) estará constituída por unha presidenta ou presidente, nomeado pola persoa titular do departamento que teña atribuídas as competencias en materia de universidades, entre persoas de recoñecido prestixio no ámbito universitario de Galicia, por proposta do Consello de Dirección da ACSUG; por seis vogais elixidos polo Consello de Dirección da ACSUG, nomeados a través da presidenta ou presidente deste, de entre destacados membros da comunidade académica e científica e pola directora ou director da ACSUG que, con voz e sen voto, actuará como secretaria ou secretario desta.
Así mesmo, establece este artigo que a composición da CGIACA deberá publicarse no Diario Oficial de Galicia.
Unha vez realizados os trámites oportunos, e nomeados os vogais da CGIACA polo Consello de Dirección, na súa reunión do 20 de xullo de 2009, así como unha vez nomeado o presidente desta por parte do conselleiro de Educación e Ordenación Universitaria, logo da proposta realizada polo Consello de Dirección da ACSUG na referida reunión,
DISPONSE:
Facer pública a composición da CGIACA, que estará constituída polos seguintes membros:
1. Presidente:
Miguel Ángel Santos Rego, catedrático de Teoría e Historia da Educación da Universidade de Santiago de Compostela.
2. Vogais:
a) Juan Luis Barja Pérez, catedrático de Microbioloxía da Universidade de Santiago de Compostela.
b) María José Bravo Bosch, profesora titular de Dereito Romano da Universidade de Vigo.
c) Mercedes Brea López, catedrática de Filoloxía Románica da Universidade de Santiago de Compostela.
d) Gustavo Rodríguez Fuentes, profesor titular da Escola Universitaria de Fisioterapia da Universidade de Vigo.
e) María Antonia Señarís Rodríguez, catedrática de Química Inorgánica da Universidade da Coruña.
f) Jorge Teijeiro Vidal, catedrático de Radioloxía e Medicina Física da Universidade da Coruña.
3. Secretario:
José Eduardo López Pereira, director da ACSUG.
Santiago de Compostela, 11 de setembro de 2009.
María Patrocinio Morrondo Pelayo
Presidenta do Consello de Dirección da Axencia
para a Calidade do Sistema Universitario
de Galicia
DECRETO 386/2009, do 10 de setembro, polo que se dispón o cesamento dun vogal do Consello Executivo da Axencia de Protección da Legalidade Urbanística.
CONSELLERÍA DE MEDIO AMBIENTE, TERRITORIO E INFRAESTRUTURAS — II. AUTORIDADES E PERSOAL — 21/09/2009

A Lei 9/2002, do 30 de decembro, de ordenación urbanística e protección do medio rural de Galicia creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do que forman parte catro vogais en representación da comunidade autónoma.
En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día dez de setembro de dous mil nove,
DISPOÑO:
Artigo único.-Que cese María Teresa Nieto Freire como vogal do Consello Executivo da Axencia de Protección da Legalidade Urbanística, agradecéndolle os servizos prestados.
Santiago de Compostela, dez de setembro de dous mil nove.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 7 de setembro de 2009 pola que se dá publicidade ás axudas concedidas ao abeiro da Orde do 20 de febreiro de 2009 pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia no ano 2009, e se procede á súa convocatoria (IN420A) (Diario Oficial de Galicia número 41, do 27 de febreiro de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 17/09/2009

O artigo 20 das bases reguladoras, dispón: «No prazo máximo de tres meses contados desde a data de resolución da concesión publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención»; unha vez resoltas,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 20 de febreiro de 2009 pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia no ano 2009, e se procede a súa convocatoria (IN420A), como anexo desta resolución.
Santiago de Compostela, 7 de setembro de 2009.
P.D. (Orde do 30 de abril de 2009; DOG nº 87,
do 6 de maio)
José Riesgo Boluda
Secretario xeral de Economía e Industria
Ver referencia pdf "18300D002P005.PDF"
ORDE do 3 de setembro de 2009 pola que se delega a presidencia dos padroados das escolas universitarias de enfermaría dependentes da Consellería de Sanidade en Ourense e A Coruña.
CONSELLERÍA DE SANIDADE — III. OUTRAS DISPOSICIÓNS — 18/09/2009

O Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade, atribúe no seu artigo 6 a) a presidencia do padroado destas escolas á conselleira de Sanidade, ou persoa en quen delegue.
Así, por Orde do 14 de xaneiro de 2009, fíxose efectiva aquela posibilidade de delegación, atribuíndollela aos daquela delegados provinciais da Consellería de Sanidade.
Tendo en conta as modificacións organizativas introducidas tanto polo Decreto 79/2009, do 19 de abril, polo que se establece a estrutura orgánica da Xunta de Galicia, coma polo Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia e, posteriormente, a través das novas estruturas orgánicas da Consellería de Sanidade e do Servizo Galego de Saúde, aprobadas polos decretos 310 e 311/2009, respectivamente, cómpre adaptar aquela delegación ás necesidades actuais e ás disposicións que en materia de estrutura orgánica acabamos de citar.
Na súa virtude, en uso das facultades que me confire o artigo 38 da Lei 1/1983, do 22 de febreiro, reguladora da Xunta e da súa presidencia, modificada pola Lei 11/1988, do 20 de outubro, e conforme o disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e no artigo 6 do Decreto 242/2008, do 9 de outubro, polo que se regulan a natureza, os fins e os órganos de goberno das escolas universitarias de enfermaría dependentes da Consellería de Sanidade,
DISPOÑO:
Artigo único.-Delegar nos titulares das xerencias dos complexos hospitalarios da Coruña e Ourense a presidencia dos padroados das escolas universitarias de enfermaría dependentes da Consellería de Sanidade na Coruña e Ourense, respectivamente.
Disposición derrogatoria
Queda derrogada calquera outra disposición de igual ou inferior rango que se opoña ao establecido nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de setembro de 2009.
María del Pilar Farjas Abadía
Conselleira de Sanidade
CORRECCIÓN de erros.-Resolución do 28 de agosto de 2009 pola que se ordena a publicación do acordo do Consello da Xunta de Galicia do 27 de agosto de 2009 polo que se aproba a modificación da relación de postos de traballo da Consellería do Mar.
CONSELLERÍA DE FACENDA — III. OUTRAS DISPOSICIÓNS — 17/09/2009

Advertido erro na Resolución de 28 de agosto de 2009, publicada no DOG nº 179, do venres 11 de setembro de 2009, cómpre facer a oportuna corrección:
-Na páxina 14.661:
Onde di:
«No posto «PE.C02.00.001.15770.075.-Servizo de Fomento da Organización Sectorial», cambia a súa columna Forma de provisión, que pasa a ser «C», e a columna Corpo/escala, que pasa a ser «Xeral/especial».
Debe dicir:
«No posto «PE.C02.00.001.15770.075.-Servizo de Fomento da Organización Sectorial», cambia a súa columna Forma de provisión, que pasa a ser «C», e a columna Corpo/escala, que pasa a ser «Xeral/especial» e na columna onde figura o código de adscrición a administracións públicas pasa a ser «AXG».
RESOLUCIÓN do 27 de agosto de 2009, da Dirección Xeral de Conservación da Natureza, pola que se dá publicidade aos beneficiarios das axudas concedidas ao abeiro da Orde do 19 de xaneiro de 2009 pola que se establecen as bases reguladoras e se convocan para 2009 as axudas para a prevención de ataques de lobo ao gando.
CONSELLERÍA DO MEDIO RURAL — III. OUTRAS DISPOSICIÓNS — 23/09/2009

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 13 da Orde do 19 de xaneiro de 2009 pola que se establecen as bases reguladoras e se convocan para 2009 as axudas para a prevención de ataques de lobo ao gando, procédese á publicación do extracto das axudas outorgadas pola Consellería do Medio Rural ao abeiro da Orde do 19 de xaneiro de 2009 pola que se establecen as bases reguladoras e se convocan para 2009 as axudas para a prevención de ataques de lobo ao gando.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2009, o seguinte:
a) Norma reguladora da convocatoria: Orde do 19 de xaneiro de 2009 pola que se establecen as bases reguladoras e se convocan para 2009 as axudas para a prevención de ataques de lobo ao gando.
b) Aplicación orzamentaria: 49.06.541B.770.1.
c) Crédito orzamentario: 94.500 .
d) Destinatarios: gandeiros con explotacións, na Comunidade Autónoma de Galicia, das especies ovina, vacúa e cabrúa.
e) Beneficiarios, importe e finalidade das axudas: véxase o anexo
Santiago de Compostela, 27 de agosto de 2009.
Ricardo García-Borregón Millán
Director xeral de Conservación da Natureza
Ver referencia pdf "18700D011P015.PDF"
CONVOCATORIA de axudas de acción social para o persoal do Consello de Contas de Galicia para o exercicio de 2009.
CONSELLO DE CONTAS DE GALICIA — III. OUTRAS DISPOSICIÓNS — 23/09/2009

A Comisión de Goberno do Consello de Contas de Galicia, en reunión do 15 de xullo de 2009, aprobou as bases reguladoras para a concesión de axudas ao seu persoal encadradas nos fondos de acción social para o exercicio 2009. As ditas bases están expostas no taboleiro de anuncios da institución, e o prazo de presentación de solicitudes estará aberto a partir do día seguinte ao da publicación deste anuncio no DOG durante quince días hábiles.
Santiago de Compostela, 14 de setembro de 2009.
Antonio López Díaz
Conselleiro maior
RESOLUCIÓN do 27 de agosto de 2009, da Dirección Xeral de Conservación da Natureza, pola que se lle dá publicidade á lista de beneficiarios das axudas concedidas ao abeiro da Orde do 19 de decembro de 2008 pola que se establecen e se regulan axudas para a conservación e recuperación das poboacións de coello de monte autóctono, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/09/2009

De conformidade co disposto no artigo 18 da Lei 38/2003, xeral de subvencións, no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 14 da Orde do 19 de decembro de 2008 pola que se establecen e regulan axudas para a conservación e recuperación das poboacións de coello de monte autóctono e se convocan para o ano 2009, procédese mediante esta resolución á publicación do extracto das axudas outorgadas pola Consellería do Medio Rural ao abeiro da Orde do 19 de decembro de 2008 pola que se establecen e regulan axudas para a conservación e recuperación das poboacións de coello de monte autóctono e se convocan para o ano 2009.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2009, o seguinte:
a) Norma reguladora da convocatoria: Orde do 19 de decembro de 2008 pola que se establecen e regulan axudas para a conservación e recuperación das poboacións de coello de monte autóctono e se convocan para o ano 2009.
b) Aplicación orzamentaria: 49.06.541B.781.0.
c) Crédito orzamentario: 160.000 euros.
d) Destinatarios: titulares de terreos cinexeticamente ordenados de carácter societario.
e) Beneficiarios, importe e finalidade das axudas: véxase o anexo.
Santiago de Compostela, 27 de agosto de 2009.
Ricardo García-Borregón Millán
Director xeral de Conservación da Natureza
Ver referencia pdf "18700D009P014.PDF"
RESOLUCIÓN do 15 de setembro de 2009 pola que se modifican as bases reguladoras das axudas a pemes, autónomos e particulares para a renovación de automóbiles con achatarramento de automóbiles antigos-Plan Remóvete.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/09/2009

Mediante Resolución do 30 de xuño de 2009 publicouse o acordo do Consello de Dirección do Igape, adoptado na súa reunión do día 2 de xuño de 2009, que aprobou as bases reguladoras das axudas do Igape ás pemes, autónomos e particulares para a renovación de automóbiles con achatarramento de automóbiles antigos (Plan Remóvete Galicia) (DOG número 130, do 6 de xullo).
O artigo 9.1º das citadas bases establece que unha vez presentada a solicitude de axuda, as entidades colaboradoras poderán formalizar a compravenda cos beneficiarios e, no prazo improrrogable de tres meses desde a notificación da axuda, presentar no Igape a solicitude de cobramento desta.
Dado o incremento de vendas que se vén producindo no sector automobilístico, en parte incentivado polas axudas do Plan Remóvete, estanse a producir determinadas demoras no aprovisionamento de vehículos por parte dos fabricantes para a súa venda polas entidades colaboradoras. A dita demora supera en moitos casos os tres meses de espera unha vez realizada a compra.
Ante esta situación, o Consello de Dirección do Igape, na súa reunión do 14 de setembro, decidiu a ampliación de tres a seis meses o prazo previsto no artigo 9.1º.
Visto o exposto anteriormente e de conformidade coas facultades que teño conferidas,
RESOLVO:
Primeiro.-Publicar a modificación do artigo 9.1º das bases reguladoras das axudas a pemes, autónomos e particulares para a renovación de automóbiles con achatarramento de automóbiles antigos (DOG número 130, do 6 de xullo), o cal quedaría redactado do seguinte xeito:
«9.1. Unha vez presentada a solicitude de axuda, as entidades colaboradoras poderán formalizar a compravenda cos beneficiarios e, no prazo improrrogable de seis meses dende a notificación da concesión da axuda, presentar no Igape a solicitude de cobramento desta».
Segundo.-Esta resolución entrará en vigor o mesmo día da súa publicación no Diario Oficial de Galicia e aplicarase a aqueles expedientes en tramitación.
Santiago de Compostela, 15 de setembro de 2009.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 14 de setembro de 2009 pola que se fai pública a cuarta ampliación de créditos asignados ao Plan Remóvete para a substitución de vehículos en Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 21/09/2009

O Consello de Dirección do Igape na súa xuntanza que tivo lugar o día 2 de xuño de 2009 acordou por unanimidade dos membros asistentes a aprobación das bases reguladoras das axudas do Igape ás pemes, autónomos e particulares para a renovación de automóbiles con achatarramento de automóbiles antigos (Plan Remóvete Galicia).
Mediante Resolución do 30 de xuño de 2009 procedeuse á publicación de ditas bases así como á publicación dos créditos asignados (DOG nº 130, do 6 de xullo).
Na xuntanza do Consello de Dirección do Igape que tivo lugar o 28 de xullo de 2009 acordouse a habilitación ao director xeral do Igape para proceder mediante resolución, a ampliar os fondos do dito programa en función do crédito dispoñible, se se considerase conveniente.
Visto o número de solicitudes e de conformidade coas facultades que teño conferidas,
RESOLVO:
Primeiro.-Ampliar por cuarta vez o crédito dispoñible en 2.000.000 euros adicionais, con cargo á partida orzamentaria 02.02 E4/10/04-656 do ano 2009.
Segundo.-Esta resolución entrará en vigor o día seguinte ao da publicación no Diario Oficial de Galicia.
Santiago de Compostela, 14 de setembro de 2009.
Joaquín Varela de Limia de Cominges
Director xeral do Instituto Galego de Promoción Económica
ORDE do 27 de outubro de 2009 pola que se recoñece a escola de tempo libre Lecer.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/12/2009

O Decreto 50/2000, do 20 de xaneiro, polo que se refunde e actualiza a normativa vixente en materia de xuventude, establece no seu artigo 59.1º que o recoñecemento das escolas de tempo libre, a determinación das ensinanzas que se poderán impartir nelas, a aprobación dos seus programas de formación e a expedición dos títulos acreditativos correspóndelle a Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
O Decreto 79/2009, do 19 de abril, establece a estrutura orgánica da Xunta de Galicia.
O Decreto 81/2009, do 19 de abril, nomea a Beatriz Mato Otero conselleira de Traballo e Benestar.
O Decreto 83/2009, do 21 de abril, fixa a estrutura orgánica dos departamentos da Xunta de Galicia. O seu artigo 8 estrutura os órganos superiores da Consellería de Traballo e Benestar.
O Decreto 335/2009, do 11 de xuño, establece a estrutura orgánica da Consellería de Traballo e Benestar. O seu artigo 1 establece o ámbito competencial da Consellería de Traballo e Benestar, as políticas de xuventude, e no artigo 36 recolle as funcións propias da Escola Galega de Lecer encargada de programar, ordenar e promocionar as ensinanzas nesta materia de lecer e tempo libre.
Polo exposto, correspóndelle á Consellería de Traballo e Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Alejandro Núñez Alonso, en nome e representación da escola, no cal solicita o recoñecemento e a aprobación dos programas de formación da escola de tempo libre Lecer, a Dirección Xeral de Xuventude e Voluntariado efectúa a proposta favorable ao recoñecemento solicitado por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á escola de tempo libre Lecer a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da escola de tempo libre Lecer no Rexistro de Escolas de Tempo Libre dependente da Dirección Xeral de Xuventude e Voluntariado, correspondéndolle o número G-38.
Terceiro.-A Consellería de Traballo e Benestar expedirá os títulos acreditativos correspondentes ás materias impartidas pola escola de tempo libre Lecer, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 27 de outubro de 2009.
Beatriz Mato Otero
Conselleira de Traballo e Benestar
ORDE do 17 de setembro de 2009 pola que se amplía a dotación orzamentaria da Orde do 13 de marzo de 2009 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de países terceiros, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/09/2009

A orde da Consellería do Medio Rural do 13 de marzo de 2009 (DOG número 53, do 17 de marzo) establece as bases e a convocatoria para 2009 para a concesión de axudas para a execución de medidas de promoción do sector vitivinícola en mercados de países terceiros.
No seu artigo 21.1º indícase que o financiamento das axudas previstas nesta orde procede do Fondo Europeo Agrícola de Garantía (Feaga) e que se fará de conformidade co artigo 3 do Regulamento (CE) 1290/2005 do Consello, do 21 de xuño, sobre o financiamento da política agrícola comunitaria con cargo á aplicación orzamentaria 11.03.713-D.770.0 dos orzamentos xerais da Comunidade Autónoma de Galicia para o ano 2009 e con fondos transferidos do Ministerio de Medio Ambiente, Medio Rural e Mariño, de acordo co previsto no Real decreto 244/2009, do 27 de febreiro.
Unha vez asinados os ditos fondos na Conferencia sectorial do 6 de xullo de 2009, de acordo co establecido no artigo 11 do citado real decreto, considérase oportuno ampliar o importe da dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.-Obxecto.
Amplíase a dotación orzamentaria que se establece no artigo 21.1º da Orde do 13 de marzo de 2009 (DOG número 53, do 17 de marzo) pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de países terceiros, e se convocan para o ano 2009.
O incremento da dotación será con cargo á aplicación orzamentaria 49.04.713D.782.0 por un importe de 1.188.065 euros.
En todo caso, a concesión das axudas reguladas na mencionada orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na mencionada Orde do 13 de marzo de 2009.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2009.
Samuel Jesús Juárez Casado
Conselleiro do Medio Rural
CORRECCIÓN de erros.-Orde do 25 de febreiro de 2008 pola que se convocan unidades de competencia e prazas para o recoñecemento, a avaliación, a acreditación e a certificación da competencia profesional, e se determina o correspondente procedemento experimental.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/09/2009

Advertido erro na devandita orde, publicada na páxina 4.434 e seguintes do Diario Oficial de Galicia número 52, do xoves 13 de marzo de 2008, cómpre facer a oportuna corrección.
Publicouse erroneamente baixo a epígrafe «iv. oposicións e concursos», cando debe situarse baixo a epígrafe «iii. outras disposicións».
ORDE do 10 de setembro de 2009 pola que se incrementa o importe das axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/09/2009

Por Orde do 3 de abril de 2009 (DOG do 16 de abril), a Consellería de Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2009.
A disposición terceira desta orde establece que o importe que se distribuirá nesta convocatoria será de sesenta e dous mil sesenta e un euros con corenta e dous céntimos (62.061,42 ) e realizarase con cargo á aplicación orzamentaria 09.02.423A.481.0 da Dirección Xeral de Ordenación e Innovación Educativa, (actualmente á aplicación orzamentaria 45.05.423A.481.0 da Dirección Xeral de Centros e Recursos Humanos).
Non obstante, tamén establece que o importe destas axudas poderá incrementarse se, antes da publicación da resolución de concesión no Diario Oficial de Galicia, se recibise outra transferencia do Ministerio de Educación para esta mesma finalidade.
Recibida a mencionada transferencia do Ministerio de Educación, esta consellería
DISPÓN:
Artigo único.-Incrementar a contía das axudas para financiar actividades das confederacións e federacións de pais de alumnos e ás asociacións de pais de alumnos de centros de educación especial ata noventa e oito mil dous centos vinte e un euros con corenta e dous céntimos (98.221,42 ), de acordo co establecido na disposición terceira da Orde do 3 de abril do 2009 (DOG do 16 de abril).
Santiago de Compostela, 10 de setembro de 2009.
Jesús Vázquez Abad
Conselleiro de Educación e Ordenación
Universitaria
RESOLUCIÓN do 11 de setembro de 2009 pola que se fai pública a concesión das axudas dirixidas a entidades locais de Galicia para o desenvolvemento de programas experimentais e innovadores en materia de prevención e tratamento integral da violencia de xénero, convocadas pola Resolución do 5 de xuño de 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/09/2009

A resolución da Secretaría Xeral da Igualdade do 5 de xuño de 2009 (DOG do 10 de xuño) aproba as bases e convoca a axudas dirixidas a entidades locais de Galicia para o desenvolvemento de programas experimentais e innovadores en materia de prevención e tratamento integral da violencia de xénero.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, beneficiario, cantidade concedida e finalidade ou finalidades da subvención.
De acordo co anteriormente exposto, esta secretaría
RESOLVE:
Ordenar a publicación no Diario Oficial de Galicia da relación de entidades beneficiarias das axudas concedidas ao abeiro desa resolución. Esta relación achégase no anexo.
Convocatoria: Resolución do 5 de xuño de 2009 pola que se aproban as bases reguladoras e se convocan axudas dirixidas a entidades locais de Galicia para o desenvolvemento de programas experimentais e innovadores en materia de prevención e tratamento integral da violencia de xénero.
Programa: 200900185.
Crédito orzamentario: 200.000 euros.
Aplicación orzamentaria: 40.40.313D.460.1.
Santiago Compostela, 11 de setembro de 2009.
Marta González Vázquez
Secretaria xeral da Igualdade
Ver referencia pdf "18500D002P006.PDF"
RESOLUCIÓN do 16 de setembro de 2009, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/09/2009

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2009, que se incorpora como anexo a esta resolución.
Santiago de Compostela, 16 de setembro de 2009
J. Santiago Camba Bouzas
Secretario xeral da Emigración
Ver referencia pdf "18700D004P007.PDF"
CORRECCIÓN de erros.-Resolución do 28 de agosto de 2009 pola que se ordena a publicación do acordo do Consello da Xunta de Galicia do 27 de agosto de 2009 polo que se aproba a modificación da relación de postos de traballo da Consellería de Facenda.
CONSELLERÍA DE FACENDA — III. OUTRAS DISPOSICIÓNS — 23/09/2009

Advertido erro na Resolución do 28 de agosto de 2009, publicada no DOG nº 179, do venres 11 de setembro de 2009, é necesario facer a oportuna corrección:
Na páxina 14.662, no punto b) do acordo, debaixo do posto «ef.C99.10.000.36001.030.-xefe/a territorial», débese engadir:
Ver referencia pdf "18700D004P007.PDF"
RESOLUCIÓN do 3 de setembro de 2009, da Secretaría Xeral de Medios, pola que se lles dá publicidade aos convenios de colaboración subscritos no segundo cuadrimestre do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/09/2009

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios e tramitados pola Subdirección Xeral de Réxime Xurídico e Xestión de Medios Audiovisuais, no segundo cuadrimestre do ano 2009, os cales se relacionan no anexo a esta resolución.
Santiago de Compostela, 3 de setembro de 2009.
Alfonso Cabaleiro Durán
Secretario xeral de Medios
Ver referencia pdf "18700D001P006.PDF"
ORDE do 16 de setembro de 2009 pola que se dispón o cesamento dun vogal do Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 24/09/2009

A Lei 27/1992, do 24 de novembro, de portos do Estado e da mariña mercante, texto reformado pola Ley 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberanse facer necesariamente por proposta das administracións públicas e entidades e organismos representados no Consello de Administración, polo que, ao abeiro do disposto no artigo 40 da Lei 27/1992, e en canto órgano competente,
DISPOÑO:
O cesamento como vogal do Consello de Administración da Autoridade Portuaria de Vigo e a súa ría, en representación da Administración xeral do Estado, de Juan Antonio Sardina Páramo, agradecéndolle os servizos prestados.
Santiago de Compostela, 16 de setembro de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
ORDE do 16 de setembro de 2009 pola que se dispón a renovación dun vogal do Consello de Administración da Autoridade Portuaria de Vigo e a súa ría.
CONSELLERÍA DO MAR — II. AUTORIDADES E PERSOAL — 24/09/2009

A Lei 27/1992, do 24 de novembro, de portos do Estado e da mariña mercante, texto reformado pola Ley 62/1997, do 26 de decembro, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Conforme o previsto no artigo 40 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, a designación e separación dos vogais dos consellos de administración deberanse facer necesariamente por proposta das administracións públicas e entidades e organismos representados no Consello de Administración, polo que, en canto órgano competente,
DISPOÑO:
A renovación do mandato de Julio Fernández Gayoso como vogal no Consello de Administración da Autoridade Portuaria de Vigo e a súa ría en representación da Xunta de Galicia.
Santiago de Compostela, 16 de setembro de 2009.
Rosa María Quintana Carballo
Conselleira do Mar